ประกาศกระทรวงพาณิชย์เรื่อง กำหนดชนิด และลักษณะของมาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บ รายละเอียดของวัสดุที่ใช้ผลิตอัตราเผื่อเหลือเผื่อขาด และอายุคำรับรอง อาศัยอำนาจตามความในมาตรา๕ มาตรา ๘ วรรคสอง มาตรา ๑๖ มาตรา ๒๖ และมาตรา ๓๓ แห่งพระราชบัญญัติมาตราชั่งตวงวัดพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗ รัฐมนตรีว่าการกระทรวงพาณิชย์โดยคำแนะนำของคณะกรรมการชั่งตวงวัดออกประกาศไว้ดังต่อไปนี้ข้อ ๑[๑] ประกาศนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ ๒ ในประกาศนี้อัตราเผื่อเหลือเผื่อขาด (Maximum Permissible Errors : MPE) หมายความว่า ค่าความคลาดเคลื่อนที่ยอมให้ได้สูงสุดของมาตรวัดนั้นๆดิสคริมิเนชัน (Discrimination) หมายความว่า ความสามารถของมาตรวัดในการตอบสนองต่อการเปลี่ยนแปลงค่าน้อยๆ ของปริมาณที่วัดส่วนตั้งศูนย์ (Zero Setting Devices) หมายความว่า ส่วนที่ใช้ปรับให้มาตรวัดแสดงค่าเป็นศูนย์ส่วนแสดงค่า (Indicating Devices) หมายความว่าส่วนของมาตรวัดที่ใช้แสดงค่าปริมาณของสิ่งที่วัดสภาวะทำงานปกติ (Rated Operating Conditions) หมายความว่า สภาวะที่การใช้งานของมาตรวัดยังคงให้ผลถูกต้องอยู่ในค่าอัตราเผื่อเหลือเผื่อขาดเช่น ชนิดของของเหลว ความหนาแน่นของของเหลว ความหนืดของของเหลว อุณหภูมิและความดันของของเหลวรวมทั้งข้อกำหนดอื่น ๆ ที่มีผลต่อการทำงานของมาตรวัดขั้นหมายมาตรา (Scale Marks) หมายความว่า ขีดหรือเครื่องหมายอื่น ๆ บนที่แสดงค่าซึ่งใช้ระบุค่าปริมาณที่วัดช่องขั้นหมายมาตรา (Scale Interval) หมายความว่าระยะระหว่างสองขั้นหมายมาตราที่ติดต่อกันโดยวัดตามแนวกึ่งกลางของขั้นหมายมาตราที่เล็กที่สุดพิกัดกำลัง (Capacity) หมายความว่า ระยะความยาวระหว่างขั้นหมายมาตราศูนย์ถึงขั้นหมายมาตราสูงสุดส่วนตรวจวัดระดับของของเหลว (Liquid Level Sensor) หมายความว่า ส่วนที่ทำหน้าที่ตรวจวัดระดับของของเหลว และส่งข้อมูลไปยังส่วนแสดงค่าโดยตรงหรือผ่านส่วนถ่ายทอดสัญญาณซึ่งมี ๒ แบบ คือ(๑) ส่วนตรวจวัดระดับของของเหลวแบบเคลื่อนที่ ได้แก่ ส่วนตรวจวัดระดับของของเหลวซึ่งสัมผัสโดยตรงกับของเหลวภายในถังและเคลื่อนที่ในแนวดิ่งไปพร้อมกับระดับของของเหลวที่เปลี่ยนแปลง(๒) ส่วนตรวจวัดระดับของของเหลวแบบไม่เคลื่อนที่ ได้แก่ ส่วนตรวจวัดระดับของของเหลวซึ่งติดตั้งอยู่กับที่มีส่วนส่งสัญญาณคลื่นไปกระทบกับผิวของของเหลวแล้วสะท้อนกลับมายังส่วนรับสัญญาณคลื่นของมาตรวัดจุดระดับอ้างอิง (Dipping datum point) หมายความว่า จุดตัดกันระหว่างแกนวัดตั้งฉาก (vertical measurement axis) กับพื้นผิวด้านบนของแผ่นระดับอ้างอิงหรือพื้นผิวของระดับก้นถังในกรณีที่ถังไม่มีแผ่นระดับอ้างอิงโดยถือว่าจุดตัดดังกล่าวเป็นจุดเริ่มต้นของการวัดระดับของของเหลวภายในถังตามรูปที่๑แผ่นระดับอ้างอิง (Dip Plate) หมายความว่า แผ่นแนวขนานซึ่งติดตั้งอยู่ด้านล่างของถังในแนวแกนวัดตั้งฉากใต้จุดอ้างอิงบนสุดตามรูปที่ ๑ระยะวัด (Dip) หมายความว่า ระดับความสูงของของเหลวซึ่งวัดในแนวดิ่งจากจุดระดับอ้างอิงถึงผิวหน้าของของเหลวตามรูปที่ ๑จุดอ้างอิงบนสุด (Upper reference point) หมายความว่า จุดบนสุดของถังใช้เป็นตำแหน่งอ้างอิงระดับความสูง (Ullage or Height) ตามรูปที่ ๑ระดับความสูง (Ullage or Height) หมายความว่า ระยะความสูงของที่ว่างภายในถังซึ่งวัดจากผิวหน้าของของเหลวถึงจุดอ้างอิงบนสุดของถังตามรูปที่ ๑ลักษณะ ๑เครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่๓) พ.ศ. ๒๕๕๗ ข้อ ๓ ให้มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บผลิตภัณฑ์ในสถานะของเหลวปริมาณมากที่ติดตรึงอยู่กับที่ภายใต้สภาวะความดันบรรยากาศหรือความดันสูงกว่าบรรยากาศ และที่อุณหภูมิสภาวะแวดล้อมหรือสูงกว่าหรือต่ำกว่าอุณหภูมิสภาวะแวดล้อมเป็นเครื่องวัดที่อยู่ในบังคับแห่งพระราชบัญญัติมาตราชั่งตวงวัดพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติมาตราชั่งตวงวัด(ฉบับที่ ๓) พ.ศ. ๒๕๕๗มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บคือมาตรวัดที่ใช้สำหรับวัดระดับความสูงของของเหลวในถังเก็บที่ติดตั้งอยู่กับที่โดยอัตโนมัติและเทียบกับจุดอ้างอิงลักษณะ ๒ลักษณะ รายละเอียดวัสดุที่ใช้ผลิต อัตราเผื่อเหลือเผื่อขาดและอายุคำรับรอง หมวด ๑บททั่วไป ข้อ ๔ มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บที่ใช้ในการซื้อขายหรือแลกเปลี่ยนสินค้ากับผู้อื่น หรือการให้บริการวัด หรือการใช้มาตรวัดเพื่อประโยชน์ในการคำนวณค่าตอบแทนค่าภาษีอากรและค่าธรรมเนียม ต้องมีลักษณะตามที่กำหนดไว้ในประกาศนี้ผู้ใดประสงค์จะผลิตหรือนำเข้ามาตรวัดที่มีลักษณะแตกต่างไปจากที่กำหนดไว้ในประกาศนี้ต้องผ่านการตรวจสอบจากสำนักงานกลางก่อนหากผลการตรวจสอบปรากฏว่าลักษณะของมาตรวัดดังกล่าวมีมาตรฐานไม่แตกต่างไปจากที่กำหนดไว้ในประกาศนี้และรัฐมนตรีเห็นชอบแล้ว ก็ให้พนักงานเจ้าหน้าที่ให้คำรับรองมาตรวัดดังกล่าวได้ข้อ ๕ มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บต้องทำให้ถาวรและไม่เป็นเครื่องมือของการฉ้อโกงได้สะดวกมาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บต้องทำด้วยวัสดุที่ดี มีการออกแบบและสร้างขึ้นในลักษณะที่เมื่อใช้งานอย่างปกติธรรมดาแล้วต้องมีความถูกต้องอยู่เสมอส่วนประกอบของมาตรวัดต้องทำงานได้อย่างต่อเนื่องไม่ชำรุด โค้งงอ หรือผิดเพี้ยนไปจากเดิม จนทำให้มีผลต่อความถูกต้องของมาตรวัดในกรณีที่มีการปรับแต่งมาตรวัด มาตรวัดซึ่งปรับแต่งแล้วต้องรักษาสภาพความถูกต้องได้อย่างเหมาะสมในกรณีที่จำเป็น สำนักงานกลางอาจทำการทดสอบต้นแบบของมาตรวัดตามหลักเกณฑ์ วิธีการและเงื่อนไขที่รัฐมนตรีโดยคำแนะนำของคณะกรรมการประกาศกำหนดก็ได้ข้อ ๖ มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บต้องแสดงรายละเอียดดังต่อไปนี้ไว้บนเครื่อง โดยต้องทำให้อ่านง่าย ชัดเจน และลบเลือนยาก(๑) ชื่อ หรือเครื่องหมายการค้าของผู้ผลิต ผู้นำเข้า หรือผู้ขาย(๒) รุ่นซึ่งระบุแบบของเครื่อง(๓) เลขลำดับประจำเครื่องที่พนักงานเจ้าหน้าที่กำหนดความในวรรคหนึ่งมิให้ใช้บังคับกับส่วนประกอบที่แยกออกจากมาตรวัดซึ่งจำเป็นต่อการวัดและไม่มีผลกระทบต่อความถูกต้องของการวัดนั้น หรือมาตรวัดซึ่งโดยสภาพไม่สามารถแสดงรายละเอียดดังกล่าวได้หรือเมื่อแสดงแล้วจะทำให้เกิดความเสียหายแก่มาตรวัดนั้นข้อ ๗ พิกัดกำลังของมาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บต้องแสดงไว้ให้เห็นชัดเจนลบเลือนยาก ทั้งนี้ จะแสดงเป็นอักษรย่อก็ได้พิกัดกำลังตามวรรคหนึ่งต้องแสดงเป็นตัวเลขไทยหรืออารบิคและอักษรไทยหรือตัวอักษรหรือสัญลักษณ์ที่รัฐมนตรีกำหนดข้อ ๘ ความเที่ยงของมาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บต้องอยู่ภายในอัตราเผื่อเหลือเผื่อขาดที่กำหนดไว้ในประกาศนี้อัตราเผื่อเหลือเผื่อขาดสำหรับการให้คำรับรองชั้นแรกและการให้คำรับรองชั้นหลังให้เป็นไปตามที่กำหนดไว้ในข้อ ๑๖อัตราเผื่อเหลือเผื่อขาดสำหรับการตรวจสอบมาตรวัดที่ใช้งานแล้วให้เป็นสองเท่าของอัตราเผื่อเหลือเผื่อขาดสำหรับการให้คำรับรองชั้นแรกข้อ ๙ มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บต้องมีส่วนแสดงค่าปริมาณที่วัดที่เหมาะสมและมีจำนวนเพียงพอกับการใช้งานข้อ ๑๐ การแสดงค่าของมาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บต้องมีลักษณะดังต่อไปนี้(๑) การแสดงค่าแบบแอนะล็อก(ก) ขั้นหมายมาตราและส่วนชี้ค่า ต้องได้รับการออกแบบอย่างเหมาะสมและทำงานสัมพันธ์กัน(ข) ขั้นหมายมาตรา ตัวเลข ตัวอักษร หรือสัญลักษณ์ต่าง ๆ ต้องอ่านง่าย ชัดเจน และลบเลือนยาก(ค) ถ้ามีส่วนแสดงค่าหลายแห่ง ทุกแห่งต้องแสดงค่าสอดคล้องกัน(ง) ถ้ามีส่วนพิมพ์ค่า ค่าที่พิมพ์ต้องสอดคล้องกับค่าที่แสดง(๒) การแสดงค่าแบบดิจิทัล(ก) การแสดงค่าไม่ว่าจะใช้ตัวเลข ตัวอักษร หรือสัญลักษณ์อื่นใดมาประกอบกันหรือไม่ก็ตามต้องไม่ทำให้เกิดความสับสนในการอ่านค่า(ข) ถ้ามีส่วนแสดงค่าหลายแห่ง ทุกแห่งต้องแสดงค่าถูกต้องตรงกัน(ค) ถ้ามีส่วนแสดงค่าทั้งแบบดิจิทัลและแบบแอนะล็อก การแสดงค่าแบบดิจิทัลต้องสอดคล้องกับการแสดงค่าแบบแอนะล็อก(ง) ถ้ามีส่วนพิมพ์ค่า ค่าที่พิมพ์ต้องถูกต้องตรงกับค่าที่แสดง(๓) การแสดงค่าของมาตรวัดที่คำนวณราคาได้ จำนวนเงินต้องมีความถูกต้องสอดคล้องกับปริมาณการวัดที่แสดงข้อ ๑๑ เครื่องหมายของบรรดาตัวควบคุมการทำงานส่วนแสดงค่าและอุปกรณ์ต่าง ๆ รวมทั้งสวิตช์ของมาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บต้องทำให้อ่านง่าย ชัดเจน และลบเลือนยากข้อ ๑๒ มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บต้องมีที่สำหรับผนึกเพื่อป้องกันการปรับเปลี่ยนแก้ไขภายหลังการตรวจรับรองแล้ว ซึ่งจะทำการแก้ไขดัดแปลงหรือซ่อมแซมมาตรวัดนั้นได้ก็ต่อเมื่อต้องทำลายผนึกก่อนข้อ ๑๓ หากมีโปรแกรมที่ใช้กับมาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บและโปรแกรมดังกล่าวมีผลต่อความเที่ยงของมาตรวัด(๑) โปรแกรมดังกล่าวต้องไม่ทำให้ความเที่ยงของมาตรวัดคลาดเคลื่อนเกินอัตราเผื่อเหลือเผื่อขาดหรือแสดงค่า พิมพ์ค่า คำนวณหรือบันทึกค่าผลการวัดคลาดเคลื่อนเกินอัตราเผื่อเหลือเผื่อขาดหลังจากตรวจสอบให้คำรับรองและต้องจัดให้มีวิธีการป้องกันการแก้ไขหรือปรับแต่งหรือดัดแปลงโปรแกรมด้วยวิธีผนึกทางกล(mechanical seal) หรือวิธีผนึกทางอิเล็กทรอนิกส์(Electronic seal เช่น Audit trail) หรือทั้งสองวิธีควบคู่กัน(๒) ผู้ประกอบธุรกิจเกี่ยวกับเครื่องวัดหรือผู้ครอบครอง ต้องแสดงชื่อ รุ่น และหมายเลขประจำโปรแกรม (Software Identification) บนส่วนแสดงค่า และหรือส่วนบันทึกค่าทุกครั้งที่มีการปิดเปิดมาตรวัดหรือสามารถเรียกดูได้เมื่อผู้ใช้งานหรือผู้ที่เกี่ยวข้องต้องการ(๓) ผู้ประกอบธุรกิจเกี่ยวกับเครื่องวัดหรือผู้ครอบครอง ต้องจัดทำคู่มือการใช้งานโปรแกรมให้ครบถ้วนตามการใช้งานมาตรวัดและต้องแสดงให้พนักงานเจ้าหน้าที่หรือนายตรวจชั่งตวงวัดตรวจสอบได้เสมอสำหรับโปรแกรมที่ใช้งานในส่วนต่อขยายเพิ่มเติมออกไปจากมาตรวัดผู้ประกอบธุรกิจเกี่ยวกับเครื่องวัดหรือผู้ครอบครอง ต้องดำเนินการ ดังต่อไปนี้(๑) แจ้งชื่อ รุ่น หมายเลขประจำโปรแกรม (Software Identification) พร้อมเจ้าของผลิตภัณฑ์โปรแกรม ตลอดจนรายละเอียดต่าง ๆ ต่อพนักงานเจ้าหน้าที่ณ สำนักงานกลางหรือสำนักงานสาขา ภายใน ๑๕ วันนับแต่วันที่ติดตั้งเสร็จ(๒) แสดงชื่อ รุ่น และหมายเลขประจำโปรแกรม (Software Identification) และข้อมูลที่จำเป็นบนเครื่องมืออุปกรณ์ส่วนต่อขยายอย่างชัดเจน ลบเลือนได้ยากหมวด ๒มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บ ข้อ ๑๔ มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บต้องมีลักษณะดังต่อไปนี้(๑) มาตรวัดใช้วัดความสูงของระดับของของเหลว ได้แก่ น้ำมันเชื้อเพลิง น้ำมันหล่อลื่นก๊าซปิโตรเลียมเหลว น้ำหวานที่ได้จากพืช น้ำมันพืช น้ำนม และน้ำ(๒) มาตรวัดต้องทำด้วยวัสดุคุณภาพดีและไม่เป็นอันตรายแก่ผู้ใช้งาน หรือวัสดุอื่นใดที่สำนักงานกลางได้ตรวจสอบแล้วว่ามีคุณสมบัติที่ใช้แทนกันได้(๓) ส่วนแสดงค่า(ก) ส่วนแสดงค่า ต้องสามารถแสดงค่าปริมาณที่วัดได้เป็นตัวเลขทันทีที่ทำการวัด(ข) แสดงค่าหน่วยความยาวด้วยตัวอักษรหรือสัญลักษณ์ได้อย่างชัดเจน(ค) ค่าขั้นหมายมาตรา ต้องมีค่า ๑ x ๑๐k หรือ ๒ x ๑๐k หรือ๕ x ๑๐k เมตร โดยที่ k เป็นเลขจำนวนเต็มบวก จำนวนเต็มลบ หรือศูนย์(ง) ส่วนแสดงค่าแบบแอนะล็อก ต้องมีช่องว่างระหว่างขั้นหมายมาตราไม่น้อยกว่า ๑ มิลลิเมตร(จ) ถ้ามีส่วนแสดงค่าหลายแห่ง ความคลาดเคลื่อนของผลต่างของส่วนแสดงค่า ต้องไม่เกิน๑ มิลลิเมตร(ฉ) ให้นำความใน (ข) (ค) และ (จ) มาใช้บังคับกับส่วนพิมพ์ค่าโดยอนุโลม(๔) ส่วนประกอบอื่นใดที่ไม่ได้กำหนดไว้ในประกาศนี้ หากนำมาใช้กับมาตรวัดจะต้องไม่มีผลกระทบต่อความแม่นยำของการวัด(๕) เส้นลวดหรือสายแถบซึ่งแขวนไว้กับส่วนตรวจวัดระดับของของเหลวแบบเคลื่อนที่ซึ่งม้วนเก็บอยู่ในชุดม้วนเก็บต้องถูกดึงออกหรือม้วนเข้าได้อย่างคล่องตัวไม่ติดขัด และจะต้องตึงขณะทำการวัด(๖) การเปลี่ยนแปลงตำแหน่งของส่วนตรวจวัดระดับของของเหลว อันเนื่องจากสภาวะแวดล้อมเช่นการสั่นสะเทือน อุณหภูมิ ความดันไอ หรือการเปลี่ยนแปลงชนิดของของเหลว ภายใต้สภาวะทำงานปกติต้องไม่เกิน ๑ มิลลิเมตร(๗) การติดตั้งส่วนตรวจวัดระดับของของเหลว(ก) ในกรณีที่ถังเก็บมีช่องทิ้งดิ่งวัดระดับ ต้องติดตั้งส่วนตรวจวัดระดับของของเหลวใกล้ช่องทิ้งดิ่งวัดระดับ(ข) ส่วนตรวจวัดระดับของของเหลวแบบเคลื่อนที่ ต้องเคลื่อนที่ได้อย่างอิสระไปพร้อมกับการเปลี่ยนแปลงระดับของของเหลวและอย่างสมดุลตลอดระยะเวลาการวัดข้อ ๑๕ มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บที่มีส่วนประกอบเป็นอิเล็กทรอนิกส์ต้องมีลักษณะดังต่อไปนี้ด้วย(๑) ในกรณีที่มีสิ่งรบกวนจากภายนอก มาตรวัดที่มีส่วนประกอบเป็นอิเล็กทรอนิกส์ต้องสามารถทำงานได้อย่างถูกต้องหรือต้องแสดงให้ทราบว่ามีความผิดพลาดเกิดขึ้นจากสิ่งรบกวนนั้น(๒) ในกรณีที่มีความผิดปกติเกิดขึ้นจนมีผลกระทบกับความถูกต้องของมาตรวัด มาตรวัดต้องหยุดทำงานโดยอัตโนมัติหรือมีการแสดงให้ผู้ใช้มาตรวัดทราบ และจะต้องแสดงอยู่จนกว่าความผิดปกติจะหมดไป(๓) ในกรณีที่มีการเปิดใช้มาตรวัด ส่วนแสดงค่าต้องแสดงสัญลักษณ์ต่าง ๆ ทั้งหมดที่สามารถแสดงได้(๔) มาตรวัดที่สามารถใช้พลังงานจากแบตเตอรี่ได้ ต้องสามารถทำงานได้อย่างถูกต้องต่อเนื่องหรือไม่แสดงค่าความสูงของระดับของของเหลวเมื่อความต่างศักย์ที่ได้รับจากแบตเตอรี่ต่ำเกินไปจากที่ผู้ผลิตกำหนด(๕) ป้องกันการรบกวนของสัญญาณคลื่นแม่เหล็กไฟฟ้า และคลื่นความถี่วิทยุไม่ให้มีผลต่อความแม่นยำของมาตรวัดส่วนแสดงค่า ส่วนบันทึกค่า และส่วนพิมพ์ค่าได้(๖) ถ้ามาตรวัดมีระบบคอมพิวเตอร์ หรืออุปกรณ์เสริมต่อพ่วงโดยผ่านอุปกรณ์เชื่อมต่อสัญญาณภายนอกระบบคอมพิวเตอร์หรืออุปกรณ์เสริมนั้น ต้องไม่ทำให้ผลการวัดและข้อมูลการวัดผิดไป และต้องไม่สามารถส่งคำสั่งหรือข้อมูลเข้ามาตรวัดซึ่งทำให้มาตรวัดแสดงค่า พิมพ์ค่า คำนวณหรือบันทึกค่าผลการวัดผิดไปจากขณะที่ไม่มีอุปกรณ์ดังกล่าวเชื่อมต่ออยู่กับมาตรวัดและต้องปิดผนึกอุปกรณ์เชื่อมต่อสัญญาณภายนอกดังกล่าวด้วยข้อ ๑๖ อัตราเผื่อเหลือเผื่อขาดสำหรับการให้คำรับรองชั้นแรกและการให้คำรับรองชั้นหลังให้มีทั้งฝ่ายมากและฝ่ายน้อยที่สภาวะทำงานปกติ ดังต่อไปนี้(๑) ที่ระยะวัด หรือระดับความสูงของของเหลว ตามตารางดังต่อไปนี้มาตรวัดความยาวแบบอัตโนมัติสำหรับวัดความสูงของระดับของเหลวในถังเก็บอัตราเผื่อเหลือเผื่อขาดมาตรวัดที่ยังไม่ได้ติดตั้งเข้าถังเก็บ๑ มิลลิเมตรมาตรวัดที่ได้ติดตั้งเข้าถังเก็บ๔ มิลลิเมตร(๒) ค่าดิสคริมิเนชันของมาตรวัดทุกระดับการวัด ต้องไม่เกิน ๑ มิลลิเมตร(๓) ผลต่างของค่าระดับเดียวกันเมื่อมีการเพิ่มขึ้นและลดลงของระดับของเหลวภายในถังเก็บต้องไม่เกิน๑ มิลลิเมตรข้อ ๑๗ การแสดงเครื่องหมายต้องแสดงรายละเอียดดังต่อไปนี้ให้สามารถอ่านได้ง่าย ชัดเจนและมีลักษณะถาวร(ก) สภาวะทำงานปกติ(ข) ขอบเขตการวัด(ค) อุณหภูมิสูงสุดและต่ำสุดของของเหลวที่วัด(ง) ความดันสูงสุดและต่ำสุดภายในถังเก็บ(จ) ค่าความหนาแน่นสูงสุดและต่ำสุดของของเหลว(ฉ) ขนาดเส้นผ่าศูนย์กลางของเส้นลวดหรือความหนาของสายแถบ และน้ำหนักของส่วนตรวจวัดระดับของของเหลว สำหรับมาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บแบบมีส่วนตรวจวัดระดับของของเหลวหรือช่วงความถี่สำหรับมาตรวัดแบบใช้คลื่นแม่เหล็กไฟฟ้าหรือคลื่นเสียงข้อ ๑๘ ให้มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บมีอายุคำรับรอง๒ ปีนับแต่วันที่ให้คำรับรองให้มาตรวัดความยาวแบบอัตโนมัติสำหรับวัดความสูงของระดับของของเหลวในถังเก็บที่ให้คำรับรองโดยผู้ซ่อมมีอายุคำรับรอง ๖๐ วันนับแต่วันที่ให้คำรับรองประกาศ ณ วันที่ ๒๖ กันยายน พ.ศ. ๒๕๖๑สนธิรัตน์ สนธิจิรวงศ์รัฐมนตรีว่าการกระทรวงพาณิชย์ปุณิกา/ธนบดี/จัดทำ๔ ธันวาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๒๗๑ ง/หน้า ๗/๒๙ ตุลาคม ๒๕๖๑